Ella Mills er skærasta stjarna Bretlands á sviði matargerðar . Hún hóf feril sinn sem matarbloggari árið 2011 þegar hún ákvað að skipta alveg yfir í glúten - og mjólkurlaust jurtafæði eftir að hafa skyndilega fengið stöðubundna hjartsláttartruflun ( POTS ) sem lýsir sér með ógleði , svima , orkuleysi og sjóntruflunum . Tveimur árum síðar var hún einkennalaus og hefur hún síðan þá leiðbeint öðrum varðandi mataræði í gegnum bloggið sitt og nú bækurnar . Bloggið fær yfir 5 milljón heimsóknir á mánuði og tæplega milljón manns fylgja henni á Instagram . Ella rekur tvo veitingastaði í London og framleiðir vörur undir eigin nafni , auk þess sem Neal's Yard Remedies hefur hafið framleiðslu á kremum frá Ellu , en fyrirtækið sérhæfir sig í lífrænum náttúrulegum snyrtivörum . Ómótstæðileg Ella er fyrsta bók Ellu Mills og kom út 2015 . Aldrei fyrr hefur fyrsta matreiðslubók höfundar selst eins vel í Bretlandi , og hefur hún einnig verið gefin út í 20 löndum . Bókin hefur að geyma einfaldar og ljúffengar jurtafæðisuppskriftir með aðgengilegum hráefnum . Mataræði Ellu er ekki einungis fyrir þá sem eru vegan eða á glúten - og mjólkurlausu fæði , heldur einnig alla þá sem vilja góða orku og jafnan blóðsykur . „ Stórveldi í mótun . „ Fjölskyldan grípur mjög reglulega til Ellu . Bókin er sérstaklega aðgengileg og uppskriftirnar gómsætar . Einföld og fersk leið að vegan möguleikum “ Helga Zoëga prófessor í lýðheilsuvísindum og Áslaug Kristín Zoëga menntaskólanemi „ Snjallar uppskriftir í dásamlega fallegri bók . Skyldueign ! “ MargrétLeifsdóttir arkitekt og heilsumarkþjálfi IIN